คอนเสิร์ต 30 ปี ใหม่ เจริญปุระ จัดเต็มสุดพลัง เป๊ะปังทุกซีน
ของจริง ไม่ต้องพูดเยอะสำหรับ ใหม่ เจริญปุระ กับความเป็นเอ็นเตอร์เทนเนอร์ตัวแม่ ที่รักษามาตรฐานได้ดี ไม่มีตกในคอนเสิร์ตที่ต้องยกเครดิตให้ว่ามันส์สุดฤทธิ์ที่สุดในรอบ 30 ปี กับ I Am MAI Concert ณ รอยัล พารากอน ฮอลล์ เมื่อวันที่ 7-8 ก.ค. 2561 ที่ผ่านมา งานนี้ เอ-ไทม์ โชว์บิส ผู้ผลิตคอนเสิร์ตเบอร์ต้นขอทุ่มงบไม่อั้น จัดเต็มโปรดักชั่นเวทีสุดอลังการครบทั้ง แสง สี เสียง กองทัพแดนเซอร์หลายสิบชีวิต และคอสตูมเป๊ะปังทุกเซตทุกซีน ให้สมศักดิ์ศรีกับการฉลอง 30 ปี Queen of Pop Rock ของเมืองไทยมากที่สุด,ซีนเปิดตัวสุดยิ่งใหญ่ เมื่อ ใหม่ ปรากฏตัวออกมาจากพีระมิดยักษ์กลางเวทีในชุดสุดอลังการตำนานอียิปต์สมคำว่าควีน พร้อมเสิร์ฟเซตเพลงเปิดจุกความสนุกให้คนดูได้ประเดิมลุกจากเก้าอี้ขยับแข้งขาเบาๆ กับเพลง ไม่มีปัญหา, เทรักคืนไป, จริงใจไว้ก่อน แค่เริ่มก็เป๊ะเว่อร์ จากนั้นดึงอารมณ์เข้าช่วงของเมดเลย์เพลงฮิตตลอดกาลเซตใหญ่ ที่ใหม่ขอร้องให้คนดูที่สนับสนุนกันมาตลอดจนทำให้ใหม่มีวันนี้มาได้ถึง 30 ปี อย่าง โลกแห่งความฝัน, ไม่ลืม, ทำด้วยหัวใจ, ใครสักคน, คนเดียวในหัวใจ, อย่าฝากความหวัง, สัญญา, เตือนให้จำ, รู้เมื่อสาย, มันไม่จริง, ต่อไปนี้ไม่มีใคร, ขอร้อง, หนักเกินไปแล้ว, ไม่อยากให้เธอรู้,และเมื่อไฟบนเวทีดับลงก็ถึงคิวเปิดตัวแขกรับเชิญคนแรกอย่าง ปุ๊ อัญชลี จงคดีกิจ ที่ก้าวขาขึ้นเวทีมาด้วยชุดหนังโชว์ดีกรีความเท่ของร็อกในตำนานในเพลง หนึ่งเดียวคนนี้ พร้อมสัญลักษณ์โพธิ์ดำกลางเวที เรียกเสียงกรี๊ดได้สนั่นหวั่นไหว เท่านั้นไม่พอโก่งคอกรี๊ดกันต่อเมื่อ ปุ๊ คว้ากีตาร์ออกมาลี้ดเพลง อ๋อเหรอ ร้องคู่กับ ใหม่ ซีนนี้แค่ท่าเต้นก็ชวนสยิวจิ้นจิกหมอนกันไป ก่อนเปลี่ยนโหมดเป็นเพลงรัก เพราะเขาคนเดียว, อย่าเอาน้ำตากลับบ้าน, ถนนสายนี้ ที่ใหม่ขอร้องให้กับคนสำคัญในชีวิตทั้งสามคนอย่างคุณพ่อ คุณแม่ และพี่เต๋อ เรวัติ พุทธินันทน์ ผู้เป็นกำลังใจสำคัญที่ทำให้เป็น ใหม่ เจริญปุระ,มาถึงพาร์ทที่เรียกว่าเป็นไฮไลต์ร้อนแรงที่สุดในคอนเสิร์ตนี้ ใหม่ หยิบเซตเพลงลูกทุ่งผลงานของ พุ่มพวง ดวงจันทร์ ที่เคยนำมาทำอัลบั้ม พุ่มพวงในดวงใจ มาร้อง เปิดด้วย สาวนาสั่งแฟน, ผู้ชายในฝัน ก่อนถึงซีนที่คนดูกรี๊ดคอแตกอีกครั้ง เพราะแขกรับเชิญคนพิเศษ ณเดชน์ คูกิมิยะ ออกมาโชว์เต้นเอวพลิ้วยั่วอารมณ์ในเพลง สามสิบยังแจ๋ว ต่อด้วย ฉันเปล่านาเขามาเอง, กระแซะเข้ามาซิ ที่ชวน ณเดชน์ เต้นนัวเนียแนบเนื้อกอดเกลียวกันไปทั่วเวทีเล่นเอาคนดูนั่งซี้ดปากจิกขากัน สุดฤทธิ์ จากนั้นเอาใจคนดูอีกนิดด้วยการทิ้งเวทีให้ ณเดชน์ สวมรอย คิง ออฟ แดนซ์ โชว์สเตปท่าเต้นเป๊ะกับเพลง แววตา และ คาใจ,มาถึงเพลงที่ไม่ร้องไม่ได้อย่าง เสียใจได้ยินมั้ย, เธอรู้หรือเปล่า, อยากจะร้องไห้, แพ้ใจ และ ฟังซิฟัง ที่ได้ บอย อนุวัฒน์ แขกรับเชิญคนสุดท้ายของเวทีนี้ออกมาร้องคู่กับใหม่ส่งอารมณ์ซึ้งไปด้วยกัน ถึงช่วงส่งท้ายตามธรรมเนียมต้องแดนซ์ ใหม่ ไม่พลาดหยิบเพลง ควักหัวใจ มาเปิดสวิตช์ขาแดนซ์ด้วยท่าพันมือพร้อมลูกเล่นชุดพัดไฟ LED สุดล้ำของกองทัพแดนเซอร์และแสงเลเซอร์ที่สาดเต็มไปทั่วทั้งฮอลล์ พูดได้คำเดียวว่า ปัง ปลุกพลังคนดูให้สลัดเก้าอี้ลุกมาเต้นกันไปยาวๆ ก่อนขนเพลงมาเสิร์ฟต่อแบบไม่ยั้งด้วยเพลงแดนซ์ลอตใหญ่อีกระลอกอย่าง รักแล้วรักเลย, เสี่ยงเป็นเสี่ยงกัน, เรื่องมันจำเป็น, ยังไงไม่รู้สิ, กลับดึก และ สุดฤทธิ์สุดเดช,ปิดท้ายความสนุกพร้อมคำพูดขอบคุณจากใจของใหม่ให้กับแฟนๆ ทุกคนว่า รักแล้วรักเลย และเราจะรักกันตลอดไป และคอนเสิร์ตครั้งนี้ก็ยังได้ร่วมกันส่งต่อสิ่งดีๆ เพราะรายได้ส่วนหนึ่งมอบให้กับผู้ต้องขังหญิง เด็กติดผู้ต้องขัง ตามโครงการกำลังใจในพระดำริ พระเจ้าหลานเธอ พระองค์เจ้าพัชรกิติยาภา.
ของจริง ไม่ต้องพูดเยอะสำหรับใหม่ เจริญปุระ กับคอนเสิร์ตที่มันส์สุดฤทธิ์ที่สุดในรอบ 30 ปี กับ I Am MAI Concert สมศักดิ์ศรีกับการฉลอง 30 ปี Queen of Pop Rock
ใหม่ เจริญปุระ,I Am MAI Concert,ปุ๊ อัญชลี จงคดีกิจ,ณเดชน์ คูกิมิยะ,บอย พีซเมกเกอร์,กอสซิป